**แบบฟอร์มการเขียนแบบถอดประสบการณ์การเรียนรู้ ด้าน การเผยแพร่งานวิจัยและงานสร้างสรรค์**

**1. ชื่อ-สกุล ผู้เล่าเรื่อง** พล.อ.ท.ศุภกฤต อริยะปรีชา คณะวิชา/หน่วยงาน สถาบันการบิน สาขาวิชานักบินพาณิชย์

**2. ชื่อ-สกุล ผู้บันทึก** นาย ศุภภัทร์พงศ์ แย้มโพธิ์ คณะวิชา/หน่วยงาน สถาบันการบิน สาขาวิชานักบินพาณิชย์

**3. บทบาท** หน้าที่ และความรับผิดชอบของผู้เล่าเรื่อง

 รองคณบดีฝ่ายวิชาการและเทคนิค สถาบันการบิน มหาวิทยาลัยรังสิต และหัวหน้าหลักสูตรวิทยาศาสตรบัณฑิต สาขาวิชานักบินพาณิชย์ มีหน้าที่และรับผิดชอบเกี่ยวกับการบริหารงานหลักสูตรและการดำเนินการของหลักสูตรวิทยาศาสตรบัณฑิต สาขาวิชานักบินพาณิชย์

**4. เรื่องที่เล่า**

 การเผยแพร่งานวิจัยและงานสร้างสรรค์

**5. บริบทหรือความเป็นมาของเรื่องที่เล่า**

 การทำงานวิจัยเป็นความรับผิดชอบของอาจารย์ประจำที่จะต้องมีการดำเนินการตามห้วงระยะเวลาที่กำหนด หลักสูตรวิทยาศาสตรบัณฑิต สาขาวิชานักบินพาณิชย์ เป็นหลักสูตรปริญญาตรี 4 ปี มีอาจารย์ประจำจำนวน 6 คน ทำงานวิจัยอย่างน้อยปีละ 1 เรื่อง เป็นประจำทุกปี ซึ่งจะต้องมีการเผยแพร่งานวิจัยและงานสร้างสรรค์ ได้แก่ 1) รายงานด้วยวาจา 1.1) ผู้วิจัยจัดเสนอผลงานวิจัย 1.2) ร่วมเสนอในงานวิชาการ 1.3) ให้ข่าวสื่อมวลชน 2) รายงานด้วยการเขียน 2.1) การเขียนรายงานฉบับสมบูรณ์ 2.2) การเขียนรายงานฉบับย่อ (1) เขียนผ่านสื่อมวลชน (2) บทความทางวิชาการ : วารสาร จุลสาร (3) รายงานกึ่งวิชาการ (4) จัดนิทรรศการในงาน 2.3) การจัดนิทรรศการในงานต่าง ๆ ซึ่งสถาบันการบินได้ดำเนินการโดยการเขียนรายงานฉบับสมบูรณ์และการเขียนรายงานฉบับย่อแบบบทความทางวิชาการลงในวารสาร

**6. วิธีการ/ขั้นตอนหรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรคหรือปัญหาในการทำงาน และแนวทางการแก้ไข**

 วิธีการหรือขั้นตอนในการเผยแพร่งานวิจัยมีอยู่หลายรูปแบบ แต่สำหรับสถาบันการบินซึ่งเป็นหลักสูตรปริญญาตรีและการประกอบอาชีพใช้การฝึกปฏิบัติ ดังนั้นกลยุทธ์ที่ใช้จึงต้องกำหนดเป้าหมายในการทำวิจัยให้ได้อย่างน้อยปีละ 1 เรื่องเป็นประจำทุกปี ด้วยการให้อาจารย์เข้ารับการฝึกอบรมเรื่องการทำวิจัยและการเขียนบทความ ให้อาจารย์ในระดับปริญญาตรีได้ศึกษาต่อในระดับปริญญาโทและปริญญาเอกเพื่อการเรียนรู้และการทำวิจัยตามข้อกำหนด ดังนั้นสถาบันการบินจึงได้ทำวิจัยโดยขอรับทุนสนับสนุนจากศูนย์สนับสนุนและพัฒนาการเรียนการสอนกับสถาบันวิจัยของมหาวิทยาลัยรังสิต พร้อมทั้งเขียนบทความจากงานวิจัยเพื่อนำลงในเอกสารที่ได้รับการรับรองแล้ว จึงทำให้สถาบันการบินสามารถดำเนินการเผยแพร่งานวิจัยได้เกณฑ์ตามข้อกำหนดของการประกันคุณภาพ

 อุปสรรคและปัญหาในการทำงานเนื่องจากจำนวนอาจารย์มีน้อย ภาระงานที่รับผิดชอบมีมาก ความเชี่ยวชาญ และความมีชื่อเสียงในการทำวิจัยน้อย จึงไม่อาจทำคะแนนการประกันคุณภาพในเรื่องการเผยแพร่งานวิจัยให้มีคะแนนที่สูงมากได้ สถาบันการบินมีหลักสูตรในความรับผิดชอบในระดับปริญญาตรีเพียงหลักสูตรเดียว การดำเนินการจึงใช้วิธีการบริหารจัดการด้วยตนเองแต่ก็พยายามที่จะร่วมมือในการเผยแพร่งานวิจัยกับคณะต่างๆ

การเผยแพร่งานสร้างสรรค์ซึ่งสถาบันการบินไม่ได้เป็นคณะที่มีผลงานด้านการสร้างสรรค์ แต่การเรียนรู้เพื่อการเป็นนักบินมิใช่การเรียนรู้ทางทฤษฎีเท่านั้น การทำเครื่องบินเล็กหรือเครื่องร่อนก็จะทำให้เกิดความเข้าใจและการมีความคิดสร้างสรรค์ในรูปแบบของอากาศยานที่สามารถเคลื่อนที่ไปในอากาศโดยทดสอบกับทฤษฎีที่ได้เรียนรู้มาว่าเป็นความจริงและเข้าใจโดยเห็นภาพและสัมผัสได้ด้วยตนเอง เครื่องร่อนที่นักศึกษาได้จัดทำขึ้นจะคัดเลือกที่น่าสนใจ สวยงามเพื่อนำมอบให้กับโรงเรียนที่เป็นเครือข่ายกันเป็นการบริการวิชาการ การเผยแพร่ความรู้และการประชาสัมพันธ์มหาวิทยาลัยรังสิต

**7. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

 จากความสำเร็จที่เกิดขึ้นแสดงให้เห็นว่าการบริหารจัดการองค์การของสถาบันการบินสามารถดำเนินการได้อย่างมีประสิทธิภาพและประสิทธิผลแม้ว่าจะไม่ถึงขนาดดีที่สุด แต่จะต้องสามารถผ่านเกณฑ์ในหัวข้อของการเผยแพร่งานวิจัยและงานสร้างสรรค์ได้ ถึงอย่างไรก็ตามอาจมีหนทางปฏิบัติที่จะทำให้เรื่องนี้มีความสำเร็จเพิ่มมากขึ้นทั้งปัจจัยแวดล้อมของมหาวิทยาลัยรังสิตและกลยุทธ์ที่สถาบันการบินจะนำมาใช้ได้อย่างเหมาะสมตามการตรวจสอบและประเมินหน่วยงานในการประกันคุณภาพ การพิชญพิจารณ์และข้อเสนอแนะ บุคคลของสถาบันการบินสามารถเรียนรู้และพัฒนาตนเองได้ไปถึงในระดับที่เต็มตามขีดความสามารถแล้วหรือยัง